open-index/open-wikipedia-markdown huggingface dataset:
Music Sounds Better with You

„**Music Sounds Better with You**“ je skladba francúzskej house skupiny Stardust. Vokály v skladbe naspieval Benjamin Diamond. Skladba obsahuje prvky zo skladby „Fate“ of Chaka Khan. Je to tiež jeden z najpredávanejších singlov v roku 1998 v Spojenom kráľovstve, pričom tu debutoval na 2. mieste v auguste 1998 a túto pozíciu si udržal 2 týždne. V tom istom mesiaci sa skladba udržala po dobu 2 týždňov na 1. mieste rebríčka Hot Dance Music/Club Play. Je to jediný singel skupiny Stardust.

Skladba „Music Sounds Better with You“ bola zahrnutá do zoznamu The Top 200 Tracks of the 1990s internetovej hudobnej publikácie Pitchfork Media na 46. miesto. V roku 2001 v britskom časopise Mixmag sa skladba umiestnila na 11. mieste v zozname 100 Greatest Dance Songs of All Time.

## Zoznam skladieb
;12" vinyl
#„Music Sounds Better with You“  – 6:50

;CD Singel
#„Music Sounds Better with You“ (Radio Edit) – 4:21
#„Music Sounds Better with You“ (12" Club Mix) – 6:48
#„Music Sounds Better with You“ (Bob Sinclar Remix) – 6:46

;CD Singel (2. vydanie)
#„Music Sounds Better with You“ (Radio Edit) – 4:23
#„Music Sounds Better with You“ (12" Club Mix) – 6:50
#„Music Sounds Better with You“ (Bibi & Dim’s Anthem From Paris Mix) – 10:30
#„Music Sounds Better with You“ (Chateau Flight Remix) –  	7:17

;*Music Sounds Better With You Remixé* EP
#„Music Sounds Better with You“ (Bibi & Dim’s Anthem From Paris Mix) – 10:30
#„Music Sounds Better with You“ (DJ Sneak 32 On Red Dub Mix) – 5:41
#„Music Sounds Better with You“ (Chateau Flight Remix) – 7:17
#„Music Sounds Better with You“ (DJ Sneak’s 32 On Red Mix) – 8:16

## Rebríčky

### Vrcholové pozície v rebríčkoch

### Verzia Big Time Rush

### Certifikácie

## Referencie

## Externé odkazy
*''Music Sounds Better with You'' na Discogs

## Zdroj

Kategória:Single z 1998
Kategória:Piesne z 1998
Kategória:Single skupiny Stardust
Kategória:Piesne skupiny Stardust
Kategória:Debutové single
Kategória:House piesne
Kategória:Disko piesne
T-50

**T-50** môže byť:

* ruské jednomiestne dvojmotorové stíhacie lietadlo 5. generácie vyvíjané konštrukčnou kanceláriou Suchoj, pozri Suchoj T-50 PAK FA

* ľahký sovietsky tank používaný počas druhej svetovej vojny, pozri T-50 (tank)
Pracovný pohovor (zamestnanie)

**Pracovný pohovor** (iné názvy: **pracovné interview**, **prijímací/-ie pohovor/rozhovor/interview** (**pri prijímaní do zamestnania**), **výberový/-é pohovor/rozhovor/interview** (**pri prijímaní do zamestnania**), **osobný/-é pohovor/rozhovor/interview** (**pri prijímaní do zamestnania**), (**prijímací/osobný/výberový**) **pohovor do zamestnania**, **pohovor/rozhovor/interview s uchádzačom o zamestnanie**, **pohovor**, **interview**) je rozhovor, ktorým si zamestnávateľ vyberá nových zamestnancov. Prebieha verbálne formou otázok a odpovedí zo strany zamestnávateľa (resp. jeho predstaviteľa) a/alebo potenciálneho zamestnanca. 

Pracovným pohovorom hodnotí zamestnávateľ alebo jeho predstaviteľovi zamestnanca, ktorý sa uchádza o pracovné miesto v podniku či organizácii. Pre uchádzačov je pritom veľmi dôležité jeho vystupovanie a image. V súčasnosti sa firmy snažia pred prijatím zamestnanca dobre spoznať, pretože vynaložené náklady na administratívu a zacvičenie sa stále zvyšujú. Navyše má vysoká fluktuácia personálu negatívny vplyv na jeho morálku a produktivitu podniku.

Je to najčastejšia metóda výberu pracovníkov v malých a stredných podnikoch alebo na menej dôležité pozície.

Členenie procesu na jednotlivé fázy:
# *Zahrievacia fáza* - obe strany by sa mali správať uvoľnene. Predstavenie, prejavenie záujmu o miesto (znalostí) a na druhej strane aj o budúceho zamestnanca.
# *Všeobecné zoznámenie s firmou* - zamestnávateľ oznámi uchádzačovi ciele firmy, dosiahnuté ekonomické úspechy a pod. a sleduje, či má zamestnanec záujem.
# *Hlavné fázy* - kladú sa všeobecné otázky a sleduje sa verbálne aj neverbálne vystupovanie.
# * V tejto fáze sa personalista rozhodne, či zamestnancov prijme alebo nie.
# * V zápornom prípade by mal personalista oznámiť uchádzačovi, že sa pre firmu nehodia (napr. že svoje schopnosti môže využiť v inej firme), považuje sa za neslušné, hovoriť vety typu "Ešte sa vám ozveme.", ak ich nemyslíme vážne, a dávať tak uchádzači mylnú šancu.
# *Bližšie informácie o práci* - o náplni práce, o pracovnom mieste, na čo sa môže dotyčný pripraviť.
# *Rozlúčka* - dohovorí sa ďalšie stretnutie (ak je potrebné) alebo priamo termín nástupu.

## Zdroj

Kategória:Personalistika
Kategória:Práca
Ulster

**Ulster** () je historická provincia (jedna zo štyroch írskych provincií) na severovýchode Írska. Väčšia časť Ulsteru (šesť historických grófstiev) je ako Severné Írsko súčasťou Spojeného kráľovstva, menšia časť patrí k nezávislému Írsku. Toto rozdelenie Ulsteru pochádza z roku 1920 a od roku 1922 je Ulster rozdelený medzinárodnou hranicou. Napriek tomu väčšina ľudí vraví britskému Severnému Írsku Ulster.

## Grófstva
Z deviatich historických ulsterských grófstiev ich k Severnému Írsku patrí šesť, Antrim (*Aontroim*), Armagh (*Ard Mhacha*), Down (*An Dún*), Fermanagh (*Fear Manáchy*), Londonderry (*Doire*) a Tyrone (*Tir Eoghain*). Írski nacionalisti na oboch stranách hranice o nich často hovoria ako o Šiestich grófstvach (Na Sé Condaetha), zatiaľ čo probritskí unionisti dávajú prednosť výrazom Ulster alebo Provincia (the Province). Zostávajúce tri grófstva, Cavan (*An Cabhán*), Donegal (*Dún na nGall / Tir Chonaill*) a Monaghan (*Muineachán*) sú súčasťou Írska.

Najhustejšie osídlenie je na východe v okolí Belfastu, polovica obyvateľov provincie žije v grófstvach Antrim a Down. Najväčším mestom v Ulsteri je jeho historické centrum Belfast (Beal Feirste).

## Jazyk
Takmer výhradným jazykom bežnej komunikácie v Ulsteri je angličtina, len v odľahlých častiach grófstve Donegal sa stále hovorí po írsky (gaeltacht).

## Prírodne pomery
K prírodným pozoruhodnostiam patrí Lough Neagh, najväčšie jazero Írska a celých Britských ostrovov, morské útesy Slieve League, druhé najvyššie v Európe alebo stĺpovité čadičové útvary Giant’s Causeway, ktoré sú zapísané na zoznam svetového dedičstva UNESCO.

## Školstvo
Severné Írsko (Ulster) má dve univerzity. Staršia, založená pod menom Queen's College v roku 1845, sa stala univerzitou v 1908. To znamená, že QUB (Queen 's University Belfast) je druhou najstaršou univerzitou Írskeho ostrova (po Trinity College v Dubline, ktorá bola založená roku 1592). Ulster má tiež jednu z najmladších univerzít University of Ulster, teda Ulsterskou univerzitu. Jej založenie a umiestnenie v blízkosti protestantského mesta Coleraine údajne prispelo k občianskym nepokojom od roku 1968. Katolícka menšina ju chcela umiestniť v druhom najväčšom meste provincie – Derry, kde už existovala Magee College, ktorá sa stala len malou časťou tejto novej univerzity.

## Iné projekty

## Zdroj
* 


Kategória:Provincie v Írsku
Kategória:Historické územia v Írsku
Eutektoid

thumb|Fázový diagram sústavy Fe-Fe<sub>3</sub>C. Bod '''S''' definuje podmienky na vznik eutektoidu.
**Eutektoid** je homogénna zmes pozostávajúca minimálne z dvoch zložiek v tuhej fáze, ktorá vznikne ochladením sústavy pod určitú teplotu bez zmeny skupenstva, čím sa líši od eutektika, kde pri vzniku nastáva prechod z kvapalnej do tuhej fázy. Príkladom eutektoidu je perlit (zmes feritu a cementitu v sústave železo-uhlík), ktorý vzniká z austenitu pri teplote 727&nbsp;°C pri koncentrácii uhlíka medzi 0,02&nbsp;% až 6,67&nbsp;%.

Kategória:Zmesi fáz
Kategória:Fyzikálna chémia
Kategória:Fázové diagramy zliatin
Sentier des Merisiers

thumb|Sentier des Merisiers
**Sentier des Merisiers** (doslova *cestička [[vtáčnica|vtáčnic]]*) je ulica v Paríži. Nachádza sa v 12. obvode. Ide o najužšiu ulicu v Paríži, lebo jej šírka nepresahuje jeden meter. V najužšom mieste má iba 87 cm.

## Poloha
Ulica vedie od Boulevard Soult a končí pri Rue du Niger. Z uličky vedú vstupy na záhrady k domom, ktoré sú pre Paríž netypicky postavené z hrázdeného muriva.

## Dejiny
Ulica bola otvorená okolo roku 1857 na území obce Saint-Mandé pri bašte č. 8 parížskych hradieb. Získala svoje meno po čerešniach, ktoré ju v tej dobe lemovali. Táto časť Saint-Mandé bola v roku 1860 pripojená k Parížu.

## Iné projekty

## Externé odkazy
* Ulica na stránkach Paríža

## Zdroj
* 

Kategória:Ulice v 12. obvode (Paríž)
Pracovný pohovor

**Pracovný pohovor** môže byť:
*prijímací pohovor do zamestnania, pozri pracovný pohovor (zamestnanie)
*pracovná porada
Prijímací pohovor

**Prijímací pohovor/rozhovor** alebo **prijímacie interview** alebo **výberový pohovor/rozhovor** alebo **výberové interview** môže byť:
*pohovor pri prijímaní do zamestnania, pozri pracovný pohovor (zamestnanie)
*pohovor pri prijímaní na školu, pozri prijímací pohovor (škola)
Osobný pohovor

**Osobný pohovor/rozhovor** alebo **osobné interview** môže byť:
*pohovor pri prijímaní do zamestnania, pozri pracovný pohovor (zamestnanie)
*jeden z marketingových postupov, pozri osobné interview (marketing)
Pohovor

**Pohovor** môže byť:
*rozhovor, pri ktorom sa zisťujú vedomosti, názor a podobne
*skrátene: pracovný pohovor
*debata, beseda
Interview

**Interview** (slovenská výslovnosť [intervjú], slovenská výslovnosť genetívu znie [intervjúvu]) môže byť:
*rozhovor publicistu s významnou osobou určený pre verejnosť, pozri interview (novinárstvo)
*v personalistike, štatistike, sociológii a podobne: získavanie informácie od skúmaných osôb kladením otázok respondentovi v bezprostrednom rozhovore, pohovor, pozri napr. osobný pohovor, pracovný pohovor, interview (sociológia)
*v psychológii: zisťovanie anamnestických dát, celkového obrazu pacienta, jeho slovného prejavu a podobne, pozri interview (psychológia)
Gorila (rozlišovacia stránka)

**Gorila** môže byť:
* rod primátov, pozri gorila
* iný názov druhu gorila západná
* hovorovo: osobný strážca prominentnej osoby
* slovenská politická kauza a krycie meno v nej, pozri Kauza Gorila
* kniha Toma Nicholsona o kauze, pozri Gorila (kniha)
* televízny seriál, pozri Gorila (seriál)
* český film z roku 2011, pozri Gorila (film)
* pieseň amerického speváka Bruna Marsa, pozri Gorilla (Bruno Mars)
* prezývka rušňa, pozri Elektrický rušeň 350

## Referencie
Fond národného majetku Slovenskej republiky

náhľad|Sídlo na Trnavskej ceste 100 v Bratislave

**Fond národného majetku Slovenskej republiky** (**FNM SR**) je slovenská právnická osoba, ktorej hlavnou činnosťou je prevod majetku štátu určeného na privatizáciu na neštátne subjekty. FNM svoje poslanie ďalej špecifikuje ako "realizáciu privatizačných projektov na základe rozhodnutí o privatizácii. V prípade priameho predaja majetku alebo akcií organizuje fond výberové konania, alebo zabezpečuje prípravu a priebeh verejných obchodných súťaží, pripravuje a uzatvára kúpne zmluvy s nadobúdateľmi privatizovaného majetku. Pri privatizácii uskutočnenej vložením štátneho majetku do akciovej spoločnosti je fond zakladateľom a jediným akcionárom, ktorý následne tieto akcie prevádza na nadobúdateľov v súlade s rozhodnutím o privatizácii." Fond je pod dohľadom Národnej rady SR. K 2. decemberu 2011 vlastnil akcie v hodnote 2,3 miliardy eur v 75 firmách, medzi najväčšie patrí okrem Slovak Telekomu aj Slovenský plynárenský priemysel, Slovenské elektrárne či Slovenská elektrizačná prenosová sústava.. FNM SR bol ku 1.1.2016 zrušený (Zákon č. 375/2015 Z. z.), majetok a záväzky boli prevedené na právnickú osobu určenú Ministerstvom hospodárstva Slovenskej republiky, ktorej jediným akcionárom je štát. 

## Kauza Gorila
Ako reakcia na kauzu Gorila bola k 18. januáru 2012 zo svojej funkcie odvolaná predsedníčka výkonného výboru Anna Bubeníková, nominovaná SDKÚ-DS. Prezident SR Gašparovič proces menovania nového vedenia zastavil s tým, že krátko pred marcovými parlamentnými voľbami nevidí zmysel v tom, aby sa vymenúval nový predseda fondu, a necháva to už na novú vládu. Oklieštené vedenie fondu však prezidenta upozornilo, že fungovanie FNM bez vedenia môže ohroziť vyplácanie dividend v spoločnostiach vo vlastníctve štátu.

## Predsedovia výkonného výboru FNM

## Referencie

## Externé odkazy
* Archivní Webstránka Fondu národného majetku SR

Kategória:Úrady Slovenskej republiky
Kategória:Privatizácia
Polnoc v Paríži

***Polnoc v Paríži*** (v origináli *Midnight in Paris*) je americká romantická komédia, ktorú natočil Woody Allen. Film mal svetovú premiéru 11. mája 2011, kedy začal 64. Filmový festival v Cannes.

## Dej

Dvojica mladých Američanov Gil (Owen Wilson) a Inez (Rachel McAdamsová) pripravuje svoju svadbu. Strávia niekoľko dní v Paríži spolu s rodičmi Inez, ktorí idú služobne do Francúzska. Kým Gil podľahne kúzlu francúzskeho hlavného mesta a plánuje sa sem presťahovať, jeho pragmatická snúbenica ani budúci svokor a svokra to vôbec neoceňujú. Nečakané stretnutie s iným americkým párom, ktorého samoľúby a nudný manžel je bývalý milenec Inez, prispeje k postupnému odcudzeniu mladých snúbencov. Gil si prechádza mesto, aby našiel inšpiráciu pre svoj ​​ďalší román. Úderom polnoci je pozvaný nasadnúť do starého Peugeotu, ktorý ho prevezie Parížom 20. rokov 20. storočia. V priebehu noci tak stretáva známe osobnosti tej doby ako Zelda a Francis S. Fitzgerald, Cole Porter, Ernest Hemingway, Juan Belmonte, Gertrude Steinová, Pablo Picasso, T. S. Eliot, Salvador Dalí, Luis Buñuel, Man Ray, Henri Matisse a iných. Postupne sa zamiluje do Adriany (Marion Cotillardová), ktorá bola múzou Picassa a Modiglianiho. Sú to však len sny o dávnom Paríži.

## Obsadenie
Zoznam hercov v poradí, v akom sa vo filme objavili.
* Owen Wilson ako Gil Pender
* Rachel McAdamsová ako Inez
* Kurt Fuller ako John, otec Inez
* Mimi Kennedy ako Helen, matka Inez
* Michael Sheen ako Paul Bates
* Nina Arianda ako Carol Bates
* Carla Bruni ako sprievodkyňa v múzeu
* Yves Heck ako Cole Porter 
* Alison Pill ako Zelda Fitzgeraldová
* Corey Stoll ako Ernest Hemingway
* Tom Hiddleston ako F. Scott Fitzgerald
* Sonia Rolland ako Josephine Baker
* Daniel Lundh ako Juan Belmonte
* Kathy Batesová ako Gertrude Steinová 
* Marcial Di Fonzo Bo ako Pablo Picasso
* Marion Cotillardová ako Adriana
* Léa Seydoux ako Gabrielle
* Emmanuelle Uzan ako Djuna Barnes
* Adrien Brody ako Salvador Dalí
* Tom Cordier ako Man Ray
* Adrien de Van ako Luis Buñuel
* Gad Elmaleh ako detektív Tisserant
* David Lowe ako T. S. Eliot
* Yves-Antoine Spoto ako Henri Matisse
* Laurent Claret ako Leo Stein
* Vincent Menjou Cortes ako Henri de Toulouse-Lautrec
* Olivier Rabourdin ako Paul Gauguin
* François Rostain ako Edgar Degas

## Zaujímavosti
Film bol kompletne natočený v Paríži s výnimkou niekoľkých záberov v obci Giverny a na zámku Vincennes pri Paríži. V epizódnej úlohe sprievodkyne v Rodinovom múzeu sa objavila aj manželka francúzskeho prezidenta Carla Bruni. Plagát k filmu čiastočne pripomína na obraz Vincenta van Gogha *Hviezdne nebo*.

## Externé odkazy
* 
* 

Kategória:Filmy z 2011
Kategória:Filmy USA
Kategória:Filmy režírované Woody Allenom
Kategória:Filmy podľa názvu
Vtáčnica

**Vtáčnica** môže byť:

*čerešňa vtáčia pravá
*ako zbraň:
**broková zbraň, ktorej kaliber je menší ako brokový kaliber 28 a väčší ako 9 mm, pozri vtáčnica (zbraň)
**dvojhlavňová brokovnica malého kalibra s hlavňami vedľa seba
Aiétes

[náhľad|250px|''Iasón, Aiétes a Médeia pri obede'', [Miniatúra (maliarstvo)|miniatúra knihy z francúzskeho prekladu *Historia destructionis Troiae* z 15. storočia,  Bibliothèque nationale, Francúzsko.]]
**Aiétes** alebo **Aiétés** alebo **Aietes** (starogr. Αἰήτης – Aiétes/iný prepis: Aiétés, ) bol kolchidský kráľ, syn boha slnka Hélia a nymfy Persey.

V gréckej mytológii je významnou postavou rozsiahlej báje o výprave Iasóna a Argonautov na lodi Argó do ďalekej Kolchidy, odkiaľ priviezli zlaté rúno.

Kolchida bola krajina na vzdialenom pobreží Čierneho mora, pod Kaukazom. Tam priniesol na svojom chrbte zlatý baran malého Frixa syna orchomenského kráľa Athamasa a bohyne oblakov Nefelé, aby ho zachránil pred úkladmi jeho zlej macochy Inó. Kráľ Aiétes sa Frixa ujal, neskôr ho dokonca oženil so svojou dcérou Chalkiopé. Barana obetoval bohom a jeho zlatú kožu zavesil na mohutný rozložitý dub a nechal ho strážiť mocným, stále bdiacim drakom. Zlaté rúno sa stalo jeho pýchou, považoval ho za znak svojej moci a preto ho chcel navždy vlastniť.

Po rokoch sa do Kolchidy vypravil hrdina z Iólku odvážny Iasón. Aj jemu išlo o moc – vlády v Iólku sa namiesto jeho otca Aisóna zmocnil zákerný Pelias a ten bol ochotný vzdať sa vlády len pod podmienkou, ak mu Iasón  získa zlaté rúno. Túto úlohu v Grécku považovali za nesplniteľnú a Pelias to dobre vedel. Iasón sa ale úlohy nezľakol, povolal 50  gréckych hrdinov, nechal postaviť veľkú loď Argó a doplával do Kolchidy po ceste plnej nebezpečenstiev. Kráľ Aiétes ho prijal, ale vydať rúno nehodlal. Neodvážil sa Iasónovu žiadosť otvorene odmietnuť, preto mu vymyslel úlohu o ktorej bol presvedčený, že ju nemôže splniť. Iasón mal zapriahnuť do železného pluhu dvoch ohnivých býkov, zorať s nimi pole boha Area, osiať ho dračími zubami a bojovníkov, ktorí zo zubov vyrastú pozabíjať.  Iasón ale túto úlohu s pomocou bohýň a najmä Aiétovej dcéry Médei splnil. Aiétes však ani potom zlaté rúno nechcel vydať. Iasón sa ho preto rozhodol zmocniť.  Médeia v noci pokropila draka čarovnou vodičkou a keď drak zaspal, vzali zlaté rúno, nastúpili na loď a so svojimi druhmi z Kolchidy utiekli.

Aiétes ich dal prenasledovať výpravou, ktorú viedol jeho syn Apsyrtos. Apsyrtos ich pri rieke Istros síce dohonil, ale oni ho v noci úkladne zavraždili a po tejto udalosti Iasón a Médeia svojim prenasledovateľom unikli. O ich ďalších osudoch hovoria mýty ešte mnoho, ale Aiétes sa tam už nespomína. 

## Zdroje

* 
* 

Kategória:Postavy gréckej mytológie
Kategória:Vládcovia Korintu
Modrý Níl

**Modrý Níl** (, ) je rieka v Afrike. Spoločne s Bielym Nílom tvorí zdrojnicu rieky Níl. Preteká územím Etiópie a Sudánu a od jazera Tana po sútok s Bielym Nílom meria 1450 km (niektoré zdroje ).

## Charakteristika
Hlavnou zdrojnicou je rieka *Malý Abbaj*, ktorá pramení južne od jazera, do ktorého sa vlieva. Z jazera vyteká Modrý Níl, ktorý je miestnymi nazývaný **Abbaj** a tečie v hlbokom kaňone, širokom iba 100 – . Vytvára veľký oblúk, stáča sa na severozápad a pokračuje územím Sudánu, kde sa už oficiálne nazýva Modrý Níl. V Chartúme sa spája s Bielym Nílom a vytvára rieku Níl. 

## Vodný režim
Prietok vody v rieke ovplyvňujú zrážky a počas roka výrazne kolíše. V ústí sa pohybuje od minimálnych 127 m³/s po maximálnych /s., čo predstavuje priemerný prietok /s. (iné zdroje /s.). Práve vzostupy Modrého Nílu spôsobené zrážkami medzi júlom a septembrom spôsobovali známe záplavy, ktoré zúrodňovali pobrežné oblasti rieky. 

## Vodné nádrže a elektrárne
Na strednom a dolnom toku rieky sa nachádzajú významné vodné elektrárne Roseires a Sennar, ktoré produkujú takmer 80% spotreby elektrickej energie Sudánu. Vodná doprava je možná do vzdialenosti  od ústia. 

## Pozri aj
* Biely Níl
* Níl
* Tana

## Iné projekty

## Zdroj

Kategória:Rieky v Afrike
Miniatúra

**Miniatúra** môže byť:
* malý obrázok v stredovekom knižnom maliarstve, pozri miniatúra (maliarstvo)
* hudobná forma trvajúca niekoľko sekúnd, pozri miniatúra (hudba)
* malé literárne dielo, pozri miniatúra (literatúra)
* zmenšenina, zmenšená podoba predmetu, zmenšený model
Napadivka (Lypovecký rajón)

**Napadivka** () je dedina na Ukrajine v Lypoveckom rajóne Vinnyckej oblasti. Prvá písomná zmienka je z roku 1700. Žije tu 772 obyvateľov.

## Externé odkazy
* Najvyššia Rada Ukrajiny 

Kategória:Dediny v Lypoveckom rajóne
The Crips

**The Crips** je americký gang, ktorého centrom je Los Angeles v Kalifornii. Je to jeden z najväčších a najnásilnickejších pouličných gangov v USA. V roku 2008 mal 30 až 35 000 členov. Charakteristickým znakom gangu je nosenie modrých šatiek a k jeho hlavným aktivitám patria lúpežné prepadnutia, distribúcia drog, vraždy a falšovanie. Gang nemá centralizované vedenie – spadajú sem stovky zoskupení, roztrúsených po celých USA. U Crips sú časté vnútorné mocenské boje.

## Referencie

## Zdroj

Kategória:Zločinecké organizácie
Zoznam najvyšších stavieb postavených pred 20. storočím

Toto je zoznam najvyšších stavieb postavených pred 20. storočím, resp. najvyššie stavby v roku 1900.

## Zoznam

## Referencie


Pred 20. storočím
Pred 20. storočím
Kategória:Dejiny architektúry
Saldo rozpočtu verejnej správy

**Saldo** [t.j. **schodok/deficit** resp. **prebytok**] **rozpočtu verejnej správy** (synonymá pozri nižšie) je rozdiel medzi celkovými príjmami (okrem úverových príjmov) a celkovými výdavkami (vrátane úrokovej služby) verejných financií, presnejšie sektora verejnej správy, v danom rozpočtovom období, spravidla za kalendárny rok.

## Synonymá
Synonymá sú: **čisté pôžičky prijaté** [resp. **poskytnuté**] **(v sektore) verejnej správy** ,  **saldo verejnej správy, saldo v sektore verejnej správy** (alebo **saldo v sektore vláda všeobecne** ), **saldo verejných financií, saldo verejného sektora**, zriedkavo **saldo (rozpočtu) všeobecnej vlády**, staršie **saldo (príjmov a výdavkov) verejných rozpočtov** , skrátene **verejný deficit/schodok** [resp. **prebytok**]; v širšom zmysle (neoficiálne) aj **štátny deficit/schodok** [resp. **prebytok**], **vládny deficit/schodok** [resp. **prebytok**]. Vo všetkých prípadoch možno slovo saldo nahradiť slovami deficit/schodok resp. prebytok.

## Charakteristika
Vyjadruje sa v absolútnych menových jednotkách alebo častejšie ako percento hrubého domáceho produktu.
Negatívne číslo označuje situáciu, keď výdavky sektora verejnej správy prevyšujú jeho príjmy – vzniká deficit, pozitívne číslo označuje situáciu, kedy príjmy prevyšujú výdavky – vzniká prebytok. Deficit rozpočtu verejnej správy znamená zvýšenie dlhu verejnej správy.

Podľa ESA 95 sa skladá zo sáld (t.j. deficitov alebo prebytkov) rozpočtov nasledujúcich 4 častí verejnej správy:
* ústredná štátna správa
* regionálna štátna správa
* miestna samospráva
* fondy sociálneho zabezpečenia

## Deficit verejných financií na Slovensku
Podľa údajov Štatistického úradu Európskych spoločenstiev sa deficit verejných financií na Slovensku vyvíjal nasledovne:

## Referencie

## Zdroje
*NBS
*ŠÚ SR 
*MF SR

Kategória:Verejné financie
Kategória:Verejná správa
Vukovar

::*O rovnomennej župe pozri [[Vukovarská župa]].*

**Vukovar** (maďarsky: *Valkóvár*) je mesto v najvýchodnejšom cípe Chorvátska, na brehu Dunaja. Má 28 016 obyvateľov a je centrom Vukovarsko-sriemskej župy.

## Dejiny
Vukovar bol osídlený kontinuálne už v dávnych časoch, sídlili tu napríklad Rimania, ktorí na brehu Dunaja budovali tábory, ktorých cieľom bolo zastaviť nájazdy Varvarov na území ríše. Keď sa odtiaľ nakoniec Rím stiahol, stala sa oblasť medzi Dunajom a Sávou kľúčovým miestom, o ktoré sa zvádzali ťažké súboje medzi novo vznikajúcimi stredovekými štátmi. Vtedy sem začalo sťahovanie Slovanov a Avarov. Okolo 10. a 11. storočia sa preukazuje existencia pevnosti Vukov, ktorej názov bol neskôr pomaďarčený na Vukovar. Rozrastajúce sa osídlenie získalo v roku 1231 štatút kráľovského mesta, centra Vukovskej župy, ktorá sa rozkladala v oblasti medzi Dunajom a Sávou.

V roku 1954 sa súčasťou mesta stal v tom období už znárodnený podnik a sídlisko zlínskeho koncernu Baťa, vybudovaného v tridsiatych rokoch dvadsiateho storočia (Borovo Naselje).

Mesto bolo veľmi narušené počas občianskej vojny v Juhoslávii, prebehla tu aj tzv. *[[Bitka o Vukovar]]*, veľká operácia Juhoslovanskej ľudovej armády. Dodnes sú mnohé stopy vojnových škôd viditeľné.

## Osobnosti
* Leopold Ružička (* 1887 – † 1976), chemik, držiteľ Nobelovej ceny
* Siniša Mihajlović (* 1969), futbalista

## Partnerské mestá
*  Bač, Srbsko
* Petrovec, Srbsko
*  Mostar, Bosna a Hercegovina
* Odžak, Bosna a Hercegovina
* Partizánske, Slovensko

## Referencie


## Iné projekty

## Externé odkazy
* Oficiálna stránka

## Zdroj


Kategória:Mestá v Chorvátsku
Kategória:Sídla na Dunaji
Kategória:Slavónsko
Chirurg

náhľad|vpravo|Chirurgovia amerického letectva pri operácii.
**Chirurg** je lekár špecialista, s atestáciou v odbore chirurgia, prípadne v jej ďalších pododboroch (hrudná chirurgia, kardiochirurgia, detská chirurgia a ďalšie). V širšom slova zmysle sa pod označením chirurg myslí i lekár inej špecializácie, ktorý vykonáva chirurgické zákroky, napr. gynekológ, urológ, ortopéd a ďalší.

## Typické činnosti a pracovná náplň
*diagnostika konkrétneho postihnutia v spolupráci s ďalšími odbormi
*stanovenie operačný postup a realizácia operácie (chirurgického zákroku)
*zabezpečenie systematickej starostlivosti o pacienta po operácii v spolupráci s ďalšími odbormi
náhľad|vpravo|Hodina anatómie u doktora Tulpa, Rembrandt van Rijn, 1632.
## Potrebné vlastnosti
* analytické myslenie
* dôslednosť
* znášanie záťažových situácií
* kritický pohľad
* vyhľadávanie a prehľad v informáciách

## Iné projekty

Kategória:Chirurgia
Kategória:Medicína
Štátny deficit

**Štátny deficit/schodok** resp. **štátny prebytok**, alebo **vládny deficit/schodok** resp. **vládny prebytok** môže byť:
*v užšom zmysle: deficit štátneho rozpočtu resp. prebytok štátneho rozpočtu
*v širšom zmysle: saldo rozpočtu verejnej správy

**Vládny deficit/schodok** resp. **prebytok** môže byť aj saldo rozpočtu akejkoľvek vlády.
Avenue Foch

thumb|Avenue Foch

**Avenue Foch** (*Fochova avenue*) je ulica v Paríži. Nachádza sa v 16. obvode. So šírkou  je to najširšia ulica v Paríži.

## Poloha
Ulica začína na námestí Place Charles-de-Gaulle a končí na námestí *Place du Maréchal-de-Lattre-de-Tassigny* pri križovatke s Boulevard Lannes. Ulica je orientovaná zhruba od východu na západ.

## Dejiny
Ulica bola otvorená v roku 1854 pod názvom *Avenue de l'Impératrice* (avenue Cisárovnej) na počesť Eugénie de Montijo, manželky Napoleona III., neskôr sa nazývala *Avenue du Général-Uhrich* a po páde Druhého cisárstva bola v roku 1875 premenovaná na *Avenue du Bois-de-Boulogne* podľa susedného Bois de Boulogne. Dňa 29. marca 1929 bola avenue pomenovaná na počesť generála a francúzskeho maršala Ferdinanda Focha, ktorý zomrel toho roku. Počas nemeckej okupácie Paríža bola prezývaná *avenue boche,* nemecké sily tu totiž zhabali mnoho nehnuteľností (*boche* – hanlivé pomenovanie pre Nemca).

## Významné stavby
* Dom č. 12: mestský palác *Hôtel de Breteuil* z roku 1902.
* Dom č. 19: palác *Hôtel Ephrussi de Rothschild*, ktorý dal postaviť bankár Maurice Ephrussi (1849 – 1916) a jeho manželka Béatrice, rodená Rothschildová (1864 – 1934). Dnes veľvyslanectvo Angoly.
* Dom č. 34: palác *Hôtel Blumenthal* z roku 1900.
* Dom č. 72: súkromná rezidencia sultána ibn Abd al-Azíza.

## Iné projekty

## Externé odkazy
* Ulica na stránkach Paríža 

## Zdroj
* 

Foch
Aiolos (vládca vetrov)

**Aiolos** (iné názvy: **Aeolus**, nesprávne(?) **Aiólos**, zriedkavo **Eol**; starogr. Αἴολος – Aiolos, lat. Aeolus) je gréckej mytológii vládca vetrov štyroch svetových strán.

Aiolos bol podľa Homéra syn hrdinu Hippota. Sídlil v prekrásnom paláci na ostrove  Aiolia, ktorý v staroveku stotožňovali s jedným z Liparských ostrovov. Ako miláčik bohov sa stal vládcom vetrov, ktoré držal pod zámkom v hlbokej jaskyni (vo vreci z volskej kože) a púšťal ich buď na príkaz bohov, alebo podľa svojej ľubovôle. Hlavné vetry, ktoré mu podliehali boli severný vietor Boreas, západný vietor Zefyros, východný vietor Euros a južný Notos. [left|náhľad|200px|''Aiolos vládca vetrov'', mramorový [Reliéf (sochárske dielo)|reliéf]]

Jedného dňa pristal na brehu jeho ostrova ithacký kráľ Odyseus, ktorý už dlhé roky blúdil pri návrate domov z Tróje. Aiolos ho prijal veľmi vľúdne, priateľsky ho pohostil a na ďalšiu cestu mu venoval neobyčajne osožný dar. Tým darom bolo vrece z volskej kože, v ktorom Aiolos väznil vetry. Aiolos, ale ešte skôr ako mu dar dal vypustil z vreca západný vietor Zefyros, ktorý mal hnať Odyseovu loď k brehom Ithaky. Keď už bola loď na dohľad od jeho rodiska, stalo sa nešťastie. Dvaja jeho muži zo zvedavosti potajme rozviazali vrece, lebo si mysleli, že je v ňom zlato. V tej chvíli z vreca vyleteli vetry, ktoré rozpútali strašnú búrku a vrátili Odyseovu loď späť k ostrovu svojho pána. Na ostrove Odysea už tentoraz nečakalo priateľské privítanie. Márne Aiola prosil o odpustenie, že nestrážil dobre jeho dar. Aiolos vyhlásil, že ten kto proti sebe obráti priateľský dar, nemôže byť v priazni bohov a z ostrova ho vyhnal.   

Niektorí antickí autori pripisujú Aiolovi zásluhu o rozvoj moreplavby: údajne vymyslel lodnú plachtu.

## Zdroj
* 

Kategória:Postavy gréckej mytológie
BFGoodrich

**BFGoodrich** je americký výrobca pneumatík, ktorý sa v roku 1988 oddelila od spoločnosti Goodrich a momentálne ju vlastní Michelin. Niektoré pretekárske pneumatiky Michelin nesú značku BFGoodrich hlavne kvôli zvýšeniu povedomia o značke.

Spoločnosť založil v roku 1870 Benjamin Franklin Goodrich. V roku 1927 boli použité pneumatiky BFGoodrich na lietadle Ryan NYP Charlesa Lindbergha, ktoré po prvýkrát prekonalo Atlantický oceán bez medzipristátia.

## Iné projekty

## Externé odkazy
* Oficialna webstránka BFGoodrich Tires

Kategória:Výrobcovia pneumatík
Kategória:Podniky v USA
Abortívny

**Abortívny** (z ) môže byť:
* prudko sa meniaci, rýchlo sa vyvíjajúci stav
*v medicíne:
** *abortívne ochorenie* – ochorenie s plne nevyvinutým klinickým obrazom a často skráteným trvaním
** *abortívny záchvat* – neúplný epileptický záchvat (záchvat, ktorý nemá naplno vyjadrené klinické prejavy)

## Zdroj
*

## Iné projekty

Kategória:Latinské výrazy
Abortovaný orgán

**Abortovaný orgán** je orgán, ktorý bol pôvodne v živom organizme prítomný, ale počas vývoja zanikol a v súčasnosti sa už u daného druhu nevyskytuje. Prípady abortovaných orgánov sú známe najmä u flóry.

## Zdroj
* 

Kategória:Biológia
Katie Piperová

**Katie Piperová** (* 12. október 1983, Andover, Anglicko, Spojené kráľovstvo) je britská modelka, televízna hlásateľka a spisovateľka, ktorá účinkovala vo viacerých televíznych programoch. Zároveň je považovaná za vzor odvážnej ženy, ktorá sa nebála vzoprieť svojmu krutému osudu. 

Kariéru mala pred sebou, ale v roku 2008 jej Stefan Sylvestre do tváre vylial kyselinu a spôsobil jej tak na tvári a hrudníku rozsiahle popáleniny. Stefan bol kumpánom Daniela Lyncha, Katiinho priateľa. Daniel Lynch ju pred útokom niekoľko hodín držal, proti jej vôli, na hotelovej izbe, kde ju znásilňoval a fyzicky týral. Za útok kyselinou obaja dostali trest doživotného odňatia slobody. Katie absolvovala množstvo operácií a liečení a momentálne je vo veľmi dobrom stave. 

V spolupráci s Channel 4 bol nakrútený dokument *Katie: My Beautiful Face*, ktorý dôkladne odhaľuje všetky skutočnosti tohto prípadu. 

Jej zásluhou vznikla nadácia *Katie Piper Foundation*, ktorá pomáha ľudom s podobným osudom. 

Katie ako spisovateľka v knihe *Krásna* opisuje svoj život pred aj po útoku.

## Externé odkazy
* 
* Správa o Katie Piper v Mirror
* Správa o Katie Piper v Blicku

Kategória:Britské modelky
Kategória:Žijúci ľudia
Inšpektor Rocca

***Inšpektor Rocca*** je taliansky televízny seriál. Seriál produkuje Solaris Cinematografica a Rai Fiction. V Taliansku ho vysiela televízna stanica Rai 1 a na Slovensku ho v premiére vysiela STV.

Prvýkrát sa vysielal na televíznom kanáli Rai 2 v roku 1996.

## Herecké obsadenie
### Hlavné postavy
* Inšpektor Giovanni Rocca – Gigi Proietti (1. až 5. séria)
* Margherita Rizzo – Stefania Sandrelliová (1. až 3. séria)
* Francesca Mariani – Veronica Pivetti (4. až 5. séria)
* Brigadir Alfio Cacciapuoti – Sergio Fiorentini (1. až 5. séria)
* Magistrát Gennaro Mannino – Mattia Sbragia (1. až 5. séria)
* Kapitán/Major Daniele Aloisi – Roberto Accornero (1. až 2. séria, 4. až 5. séria)
* Kapitán De Santis – Alberto Molinari (3. séria)
* Magistrát Lucia Ascari – Daniela Scarlatti (3. séria)

## Série

## Externé odkazy
* 

Kategória:Talianske kriminálne televízne seriály
Kategória:Televízne seriály z roku 1996
Antonio Abondio

**Antonio Abondio** (* 1538 – † 22. máj 1591, Viedeň, Rakúsko) bol taliansky medailér. Pôsobil na dvore Maximiliána II. vo Viedni a Rudolfa II. v Prahe. Je považovaný za priekopníka reliéfnych portrétnych miniatúr z farbeného vosku.

## Iné projekty

## Zdroje
* 
* 

Kategória:Narodenia v 1538
Kategória:Úmrtia 22. mája
Kategória:Úmrtia v 1591
Kategória:Medailéri
Majstrovstvá Európy v pretekoch automobilov do vrchu

thumb|FIA-Cup pre víťaza EHCC 2010

**Majstrovstvá Európy v pretekoch automobilov do vrchu** (*European Hill Climb Championship*) je automobilová súťaž pod záštitou FIA, konajúca sa po celej Európe na horských cestách.

Na rozdiel od okruhových pretekov, každý jazdec súťaží sám za seba, pričom štartuje z miesta na úpätí kopca a dosahuje cieľ, ktorý sa nachádza blízko vrcholu. European Championship dovoľuje jednomiestne automobily, športové prototypy s otvorenou kabínou a cestovné automobily s rôznymi stupňami technického vyhotovenia.

## Víťazi Majstrovstiev Európy v pretekoch automobilov do vrchu 1957 – 2010

Tento zoznam obsahuje držiteľov titulov FIA:

*EHCC : FIA European Hill Climb Championship
*FCUP : FIA European Hill Climb Cup
*FCHA : FIA International Hill Climb Challenge

## 30. roky
Prvý European Hill Climbing Championship sa uskutočnil medzi rokmi 1930 a 1933, pod záštitou Association Internationale des Automobile Clubs Reconnus (AIACR), ktorá bola predchodcom FIA.

## Pozri aj
* Preteky automobilov do vrchu

## Externé odkazy
* http://www.dovrchu.cz – webstránka o českých a európskych pretekoch automobilov do vrchu
* http://www.euromontagna.com – Skoro kompletné European Hill Climb Championship výsledky od 1957 až dodnes od Ing. Romana Krejčího

## Zdroj

Kategória:Preteky automobilov do vrchu
Automobily do vrchu
RTV

**RTV** alebo **Regionálna televízia Prievidza** je slovenská regionálna televízia, šírená v káblových rozvodoch obcí a miest Hornej Nitry. Sídli na ulici Matice slovenskej v Prievidzi.

## Pozri aj
* Zoznam televíznych staníc na Slovensku

## Externé odkazy
Domovská stránka

Kategória:Regionálne televízne stanice na Slovensku
Kategória:Prievidza
Pomsta v mene syna

***Pomsta v mene syna*** (angl. *Urban Justice*) je direct-to-video americký akčný film z roku 2007, v hlavnej úlohe so Stevenom Seagalom a Eddiem Griffinom. Film bol v USA uvedený dňa 13. novembra 2007. V Spojenom kráľovstve nesie film názov *Renegade Justice*.

Film bol natočený v okolí mesta Albuquerque v Novom Mexiku od novembra do decembra 2006 a režíroval ho Don E. Fauntleroy.

## Dej

Keď sa mladý statočný policajný pochôdzkar Max Ballister (Cory Hart) jedného dňa stane obeťou pouličnej streľby – neznámy útočník ho nemilosrdne zasype guľkami z okoloidúceho auta, polícia tento incident akosi prirýchlo uzavrie ako náhodný násilný čin. To sa však s odstupom času ukáže ako osudová chyba, pretože z otca nebohého policajného dôstojníka Simona Ballistera (Steven Seagal) sa vykľuje bývalý člen špeciálnych jednotiek a pouličnými bitkami zocelený pomstiteľ s nervami z ocele, ktorý pre dosiahnutie spravodlivosti neváha zájsť i do extrémov. Aby našiel a potrestal vraha svojho syna, presťahuje sa Simon do štvrte, kde Max prišiel o život. Krátko nato ho prídu „privítať“ dvaja členovia jedného z miestnych gangov, ktorých riadne prekvapí, keď ich obratom, s rozbitými nosmi a kopou modrín, pošle domov. Simon sa totiž nenechá len tak ľahko zastrašiť a od vypátrania synovho vraha ho nedokáže nič odradiť! Ibaže gangy majú k dispozícii množstvo zabijakov a zbraní, a na svojej strane majú navyše i policajnú ochranu a nebezpečných mladých hazardérov – potenciálnych nových členov. No len do chvíle, keď Simon tieto domnelé tromfy svojich protivníkov využije proti nim.

## Obsadenie
* Steven Seagal ako Simon
* Danny Trejo ako El Chivo
* Eddie Griffin ako Armand Tucker
* Jade Yorker ako Gary Middleton
* Carmen Serano ako Alice Park
* Kirk B.R. Woller ako Frank Shaw
* Liezl Carstens ako Linda
* Josh Berry ako Detektív Brown
* Barry Tolli ako Detektív Van Pelt
* Jermaine Washington ako Rasheed
* Diego Joaquin Lopez ako Winston
* Jesus Jr. ako Jesus
* Bas van der Zijden ako Police officer Randell
* Thomas Wilson Brown ako Marcos

## Externé odkazy
* 

Kategória:Filmy z 2007
Kategória:Akčné filmy USA
Kategória:Video filmy
Kategória:Filmy podľa názvu
Hungarosaurus

**Hungarosaurus** (v preklade *Maďarský jašter*) bol rod vtákopanvového obrneného dinosaura. Jediný druh je **Hungarosaurus tormai**.

Fosílie tohto stredne veľkého obrneného bylinožravca sú známe zo súvrstvia, rozkladajúceho sa na území dnešného západného Maďarska (obec Csehbánya). Starobou sú vrchnokriedové a spadajú do geologického stupňa santón (asi pred 86 – 83 miliónmi rokov). Hungarosaurus bol zavalitý štvornohý bylinožravec so zobákovitými čeľusťami, ktorého telo chránil pancier zo skostnatelých kožných doštičiek (tzv. osteodermov). Celková dĺžka tohto dinosaura sa pohybovala okolo 4 metrov, lebka merala asi 32 – . V súčasnosti je vôbec najlepšie zachovaným ankylosaurom vrchnokriedovej Európy.

## Okolnosti nálezu
*Hungarosaurus tormai* bol objavený v počte štyroch fosílnych jedincov v otvorenom bauxitovom lome neďaleko maďarskej dediny Iharkút. Holotyp nesie označenie MTM Gyn/404 a je uložený v prírodovedeckom múzeu v Budapešti. Celkovo je zachovaných asi 450 skamenelých kostí, vrátane častí lebky. V rovnakej lokalite boli objavené aj fosílie iných dinosaurov, pterosaurov, krokodílov, jašteríc, korytnačiek a kostnatých rýb. Ich výskumom sa dlhodobo zaoberá maďarský paleontológ Attila Ösi.

## Klasifikácia
Kladistická analýza ukázala, že ide o bazálneho (vývojovo primitívneho) zástupcu čeľade Nodosauridae. Bol síce vývojovo pokročilejší než európsky rod Struthiosaurus, ale primitívnejší ako napríklad severoamerické rody Silvisaurus, Sauropelta alebo Pawpawsaurus.

## Referencie

## Zdroj
* 

Kategória:Ankylosauria
Kategória:Kriedové dinosaury
Kategória:Dinosaury z Európy
99 %

**99 %** (angl. *99%*) alebo **99 percent** môže byť:
* neoficiálna skratka názvu slovenskej ľavicovej populistickej politickej strany 99 % – občiansky hlas, pozri 99 % – občiansky hlas
* v hudbe:
** štúdiový album anglickej electro hudobnej skupiny Meat Beat Manifesto z roku 1990, pozri ''99%'' (album Meat Beat Manifesto)
** štúdiový album španielskej ska punk hudobnej skupiny Ska-P z roku 2013, pozri ''99%'' (album Ska-P)
* americký dokumentárny film z roku 2013, pozri *[[99%: The Occupy Wall Street Collaborative Film]]*

## Pozri aj
* We are the 99%, politický slogan použitý americkým politickým hnutím Occupy v Spojených štátoch
Majstrovstvá Ázie vo vodnom póle 2012

**Majstrovstvá Ázie vo vodnom póle** bol turnaj v rámci 9. plaveckých majstrovstvách Ázie vo vodnom póle mužov a žien, ktoré organizuje Ázijská plavecká federácia (AASF). Konal sa v Dubaji, v Spojených arabských emirátoch v dňoch od 19.25. novembra 2012, za účasti 9 mužských a 7 ženských tímov. Pôvodne sa malo turnaja zúčastniť aj kuvajtské družstvo mužov, ale pre zranenie niektorých hráčov pri autonehode v Grécku sa z neho odhlásilo. Všetky zápasy sa hrali v športovom komplexe Hamdan Bin Mohammed Sports Complex. V mužskej i ženskej kategórii zvíťazili reprezentanti Číny.

Turnaj tiež slúžil ako kvalifikácia ázijských družstiev na Majstrovstvá sveta 2013, ktoré sa uskutočnili v španielskej Barcelone. Kvalifikovali sa na ne 2 najlepšie družstvá z oboch kategórií.

## Výsledky
### Muži
#### Základné skupiny
##### Skupina A

##### Skupina B

#### Play-off
##### Štvrťfinále

##### Stretnutia o 5.8. miesto

##### Stretnutie o 7. miesto

##### Stretnutie o 5. miesto

##### Semifinále

##### Stretnutie o 3. miesto

##### Finále

----

### Ženy

Play-off sa nehralo.

## Konečné poradie

;Muži

;Ženy

## Referencie

## Externé odkazy
* Oficiálna stránka Plaveckých majstrovstiev Ázie 2012  
* Oficiálna stránka Ázijskej plaveckej federácie 

## Zdroje
* Výsledky mužov na stránke todor66.com 
* Výsledky žien na stránke todor66.com 
* waterpoloworld.com 
* vesti.kz 

Kategória:Vodné pólo v 2012
Kategória:Majstrovstvá Ázie vo vodnom póle
Vodné pólo
Kategória:2012 v Spojených arabských emirátoch
Los Angeles Times

**Los Angeles Times** alebo skrátene **LA Times** je novinový denník, ktorý vychádza od roku 1881 v kalifornskom meste Los Angeles. V roku 2008 boli noviny Los Angeles Times vyhlásené za druhý najväčší denník vydávaný na území USA, ktorého denný náklad v tomto roku bol 773 884 výtlačkov, nedeľný špeciál dosiahol náklad 1 101 981 výtlačkov. Los Angeles Times získali počas svojej existencie niekoľko Pulitzerových cien tak v kategórii reportáž, ako aj v kategórii fotografia. Súčasným vlastníkom denníka je spoločnosť Tribune Company, pričom hlavným šéfredaktorom je Russ Stanton.

## Referencie

## Externé odkazy
*Oficiálna webstránka (kvôli GDPR zablokovaný prístup z celej EÚ)
*Tribune Company

## Zdroj

Kategória:Denníky v USA
Kategória:Víťazi Pulitzerovej ceny
Kategória:Los Angeles
Hello! (Good to Be Back)

„**Hello! (Good to Be Back)**“ je skladba nemeckej elektronickej skupiny Scooter. Skladba obsahuje prvky refrénu skladby „Hello, Hello, I’m Back Again“ od Garyho Glittera z roku 1973. Bola vydaná v októbri 2005 ako prvý singel z albumu *[[Who’s Got the Last Laugh Now?]]*.

## Zoznam skladieb
;CD singel & Download
# „Hello! (Good To Be Back)“ [Radio Edit] (3:35)
# „Hello! (Good To Be Back)“ [Club Mix] (7:43)
# „Hello! (Good To Be Back)“ [Extended] (5:52)
# "Path" (3:36)

;12" singel
# „Hello! (Good To Be Back)“ [Extended] (5:52)
# „Hello! (Good To Be Back)“ [Club Mix] (7:43)

## Pozície v rebríčkoch

## Referencie

## Externé odkazy
* Videoklip na YouTube

Kategória:Single z 2005
Kategória:Piesne z 2005
Kategória:Single skupiny Scooter
Kategória:Piesne skupiny Scooter
Kolomenskoje

thumb|Letecký pohľad na Kolomenskoje, uprostred chrám Nanebovstúpenia
**Kolomenskoje** () je múzeum v prírode nachádzajúce sa na juhovýchodnom predmestí Moskvy. Plocha areálu je 390 hektárov.

## Dejiny
Prvá písomná zmienka o dedine Kolomenskoje pochádza z roku 1339. Od 16. storočia si strategické návršie nad riekou Moskvou neďaleko dôležitej cesty do mesta Kolomna (odtiaľ názov) vybrali ruskí cári za letné sídlo. 

V roku 1532 bol na počesť narodenia následníka trónu, známého neskôr ako Ivan Hrozný, vybudovaný unikátny chrám Nanebovstúpenia Krista (ľudovo *Biely stĺp*), ktorý je od roku 1994 na zozname svetového dedičstva UNESCO. 

V Kolomenskom vyrástlo množstvo významných stavieb a bol tiež vybudovaný výstavný lesopark, ale po prenesení hlavného mesta do Petrohradu stratilo sídlo na význame. V roku 1923 bolo miesto vyhlásené za pamiatkovú rezerváciu, kam boli postupne prenesené ukážky historickej architektúry z celého Ruska. V roku 1960 bolo Kolomenskoje pripojené k Moskve. V roku 2010 bol znovuvybudovaný drevený cársky palác, zničený v 18. storočí. Skanzen je obľúbeným cieľom výletov, konajú sa tu rôzne kultúrne a spoločenské akcie, napr. celoruský festival medu.

## Externé odkazy
* Oficiálna stránka
* Park 
* Czech Press 
* Múzeum Kolomenskoje

## Zdroj

Kategória:Lokality Svetového dedičstva v Rusku
Kategória:Kultúra v Rusku
Kategória:Stavby v Moskve
Kategória:Parky
Golden Delicious

**Golden Delicious** je kultivar jablka zo zelenožltou až zlatožltou farbou. Je úzko súvisiaci s odrodou Red Delicious.

## Vzhľad a chuť
Golden Delicious je veľký, do žlta sfarbený kultivar s veľmi sladkou chuťou. Je náchylný na tvorbu modrín a chrást, preto potrebuje opatrné zaobchádzanie a skladovanie. Golden Delicious je obľúbený na šaláty, jablkové pyré a ako jablčné maslo.

## História
Golden Delicious je pravdepodobne kríženec medzi odrodami Grimes Gloden a Golden Reinette. Prvý strom kultivaru vznikol na rodinnej farme Mullins v Clay County, v Západnej Virgínii. Anderson Mullins predal strom a propagačné práva škôlke Stark Brothers, ktorá ho prvýkrát uviedla na trh ako spoločníka svojho Red Deliciousa v roku 1914.

V roku 2010 Talianske výskumné konzorcium oznámilo, že dekódovali kompletný genóm jablka Golden Delicious. Bol to najvyšší počet génov (57 000) z akéhokoľvek rastlinného génomu ktorý skúmali.

## Súčasnosť
V súčasnosti sú rozširované jeho klony *Golden Delicious Smoothe, Reinders, Golden B a iné.*

## Externé odkazy
* Dekódovanie génomu Golden Deliciousa  
* Prehľad rôznych kultivarov jablka  

## Iné projekty

## Zdroj

Kategória:Jablká
Subskripcia

**Subskripcia** alebo **subskribovanie** môže byť:
*predbežné prihlásenie účasti na nejakom podniku, najčastejšie na odber literárneho alebo iného umeleckého diela po jeho vydaní alebo abonovanie
*v práve a ekonómii aj špecificky: upisovanie

**Subskripcia** môže byť aj na lekárskom recepte pripísaný údaj informujúci lekárnika o forme, v akej sa má pripraviť liek

Osoba vykonávajúca subskribovanie sa volá **subskribent**.
Posledné ľúbostné básne

***Posledné ľúbostné básne*** je zbierka poézie francúzskeho spisovateľa Paula Éluarda. V slovenskom jazyku prvýkrát vyšla v roku 1969, prebásnil ju Vladimír Reisel. Básne patria k ľúbostnej poézii a humanistickému myšlienkovému prúdu. Vo všetkých básnických zbierkach autor používa surrealistický voľný verš. Všetko prebásnil Vladimír Reisel, predhovor napísal francúzsky kritik Lucien Scheler.

Kniha obsahuje tieto zbierky veršov:
* *Trudná túžba trvať*, 1946
* *Čas prekypuje*, 1946
* *Nezabudnuteľné telo*, 1948
* *Fénix*, 1951
V básňach sa odráža jeho vzťah k druhej manželke Nusch a tretej manželke Dominique. Zbierku *Nezabudnuteľné telo* venoval priateľke Jacqueline, ktorá ho utešovala po Nuschinej smrti.

Kategória:Knihy z 1969
Kategória:Francúzske knihy
Kategória:Básnické zbierky
Začiatočný moment

**Začiatočný moment** alebo **počiatočný moment** je v matematickej štatistike jedna z charakteristík náhodnej premennej X, resp. jedna z charakteristík jej rozdelenia pravdepodobnosti. Zvyčajne sa táto charakteristika označuje nasledovne: \mu_k
Okrem iného sa začiatočné momenty spolu s centrálnymi momentmi využívajú pri definovaní charakteristík šikmosti a charakteristík špicatosti (koeficient šikmosti a špicatosti).

Ako vidno z nasledujúcej definície, stredná hodnota náhodnej premennej je prvý začiatočný moment náhodnej premennej.

## Definícia
Nech X^k, kde k je ľubovoľné prirodzené číslo, je integrovateľná náhodná premenná. Potom sa číslo 
:\mu_k = \operatorname E[X^k]
nazýva k-ty všeobecný začiatočný moment (resp. začiatočný všeobecný moment) náhodnej premennej X.

Číslo
:\mu_k^\prime = E[|X|^k]
sa potom nazýva k-ty absolútny začiatočný moment (resp. začiatočný absolútny moment).

## Špeciálne
Teda podľa definície môžeme vyjadriť začiatočné momenty pre náhodné premenné nasledovne:

Ak X je diskrétna náhodná premenná, tak potom:
:\mu_k = \sum_{i=1}^\infty x_{i}^{k}P(x_{i})

Ak X je spojitá náhodná premenná, tak potom:
:\mu_k = \int_{E^1} x^{k}f(x)\operatorname{d}x

kde f(x) je hustota pravdepodobnosti danej náhodnej veličiny a  E^1 je jednorozmerný euklidovský priestor.

## Pozri aj
* moment (štatistika)
* Centrálny moment

## Zdroje
* 

* 
* 
* 

Kategória:Matematická štatistika
Dobré ráno, Slovensko!

***Dobré ráno, Slovensko!*** je relácia Slovenského rozhlasu, vysielaná na okruhu Rádia Slovensko. Moderátormi relácie sú Barbara Štubňová a Richard Dedek. Ranný magazín poskytuje denne od 06:00 do 09:00 hod. informačné a hudobné bloky. Okrem spravodajstva poskytuje informácie o doprave, počasí a aktuálnych udalostiach.

V pracovných dňoch je skoré ranné vysielanie doplnené reláciou *Budíček Rádia Slovensko*, ktorá je vysielaná od 04:30 do 06:00 hod.

## Referencie

Kategória:Rozhlasové relácie na Slovensku
Kategória:Slovenský rozhlas
Aragosaurus

**Aragosaurus** bol rod sauropóda, žijúceho v období spodnej kriedy na území dnešného Španielska (provincia Teruel, autonómna oblasť Aragónsko). Typový a zároveň jediný druh je **Aragosaurus ischiaticus**.

Aragosaurus bol veľký, štvornohý bylinožravý dinosaurus, žijúci pred približne 130 až 120 miliónmi rokov (stupne hoteriv až barém). Dorastal do dĺžky asi 18 metrov a mohol vážiť až .

Tak ako všetky sauropódy, aj Aragosaurus mal dlhý krk a chvost, malú hlavu, mohutné telo a svojim vzhľadom pripomínal severoamerického Camarasaura. Známy je podľa neúplnej fosílie, nájdenej v Španielsku a pomenovanej skupinou paleontológov (Sanz, Buscalioni, Casanovi  Santafe) v roku 1987. Rovnako ako Camarasaurus, aj Aragosaurus mal pravdepodobne krátku, kompaktnú lebku a stredne dlhý krk. Jeho zuby boli veľké a široké, užitočné pre odhrýzanie lístia a konárov z vysokých ihličnatých stromov. Predné končatiny mal len o niečo kratšie ako zadné a jeho chvost bol dlhý a svalnatý.

## Externé odkazy
* 

Kategória:Sauropoda
Kategória:Kriedové dinosaury
Kategória:Dinosaury z Európy